A máltai nemzeti döntő a "Malta Eurovision Song Contest" ("Málta Eurovíziós Dalfesztivál") nevet viselte egészen 2018-ig, és az ország debütálása óta kivétel nélkül minden alkalommal megrendezték. 2019-től az X Factor máltai változatának győztese érdemelte ki az indulási jogot, a 2021-es év kihagyásával, amikor a 2020-as képviselőjük, Destiny Chukunyere, a 2015-ös gyerek verseny győztese, új lehetőséget kapott a műsorszolgáltatótól, miután elmaradt a verseny a Covid19-pandémia miatt.